CELEX: 62011CN0403
Language: sl
Date: 2011-07-27 00:00:00
Title: Zadeva C-403/11: Tožba, vložena 27. julija 2011 – Evropska komisija proti Kraljevini Španiji

1.10.2011   
            
            
               SL
            
            
               Uradni list Evropske unije
            
            
               C 290/6
            
         Tožba, vložena 27. julija 2011 – Evropska komisija proti Kraljevini Španiji
   (Zadeva C-403/11)
   2011/C 290/09
   Jezik postopka: španščina
   
      Stranki
   
   
      Tožeča stranka: Evropska komisija (zastopnika: G. Valero Jordana in I. Hadjiyiannis, zastopnika)
   
      Tožena stranka: Kraljevina Španija
   
      Predloga tožeče stranke
   
   
               —
            
            
               Ugotovi naj se, da Kraljevina Španija ni izpolnila obveznosti iz členov 13(1), (2), (3) in (6) (razen v primeru območja povodja v Kataloniji), 14(1)(c) (razen v primeru načrtov upravljanja območja povodja Katalonije, Balearskih otokov, Tenerifov, reke Guadiana, reke Guadalquivir, andaluzijskega sredozemskega povodja, Tinto-Odiel-Piedras, Guadalete-Barbate, Galicija-obala, Miño-Sil, reke Duero, zahodne Kantabrije in vzhodne Kantabrije) in 15(1) (razen v primeru območja povodja Katalonije) Direktive Evropskega parlamenta in Sveta 2000/60/ES (1) z dne 23. oktobra 2000 o določitvi okvira za ukrepe Skupnosti na področju vodne politike.
            
         
               —
            
            
               Kraljevini Španiji naj se naloži plačilo stroškov.
            
         
      Tožbeni razlogi in bistvene trditve
   
   Kršitev členov 13 in 15 Direktive:
   Španija ni sprejela niti objavila načrtov upravljanja povodij na svojem ozemlju (z izjemo načrta upravljanja območja „povodje Katalonije“), Komisija pa prav tako do 22. marca 2010, ki je za to predviden datum v Direktivi, niti do danes ni prejela nobenega izvoda teh načrtov. Komisija zato meni, da Španija ni izpolnila zahtev iz člena 15(1) Direktive (z izjemo načrta upravljanja območja „povodje Katalonije“).
   Kršitev člena 14 Direktive:
   
                
            
            
               Komisija v zvezi s členom 14(1)(c) okvirne direktive v povezavi s členom 13(6) te direktive meni, da se je postopek obveščanja in posvetovanja z javnostjo glede osnutkov načrtov upravljanja povodij – poleg tega, da je bil izveden v primeru „povodja Katalonije“, za katero je bil načrt upravljanja že sprejet – začel v drugih dvanajstih vodnih območjih: Balearski otoki, Tenerifi, Guadiana, Guadalquivir, andaluzijsko sredozemsko povodje, Tinto-Odiel-Piedras, Guadalete-Barbate, Galicija-obala, Miño-Sil, Duero, zahodna Kantabrija in vzhodna Kantabrija.
            
         
                
            
            
               Komisija ugotavlja, da Španija – razen glede navedenih trinajstih vodnih območij – ni izpolnila zahtev iz člena 14(1)(c) Direktive.
            
         
      (1)  UL L 327, str. 1.